Devetnaesta dinastija Egipta

Osamnaesta, **Devetnaesta** i Dvadeseta **dinastija** drevnog Egipta se često navode pod zajedničkim nazivom Novo kraljevstvo.

## Vladari
**Devetnaestu dinastiju** je osnovao vezir Ramzes I, koga je faraon Horemheb odabrao kao svog nasljednika na prijestolju. Dinastija je najpoznatija po osvajačkim pohodima na teritoriji današnjeg Izraela, Libanona i Sirije.

## Seti I i Ramzes II

Novo egipatsko kraljevstvo je svoj zenit moći doživjelo pod faraonima Setijem I i Ramzesom II ("Velikim"), koji su vodili žustre vojne pohode protiv Libijaca i Hetita. Znameniti grad Kadesh je Seti I osvojio prije nego što ga je odlučio predati Muwatalliju od Hattija u neformalnom mirovnom ugovoru. Ramzes II je potom bezuspješno to pokušao imijeniti u 5. godini svoje vladavine kada je pokrenuo napad na Kadesh u svom drugom sirijskom pohodu 1274. pne., te bio uhvaćen u jednu od prvih vojnih zasjeda zabilježenih u historiji. Zahvaljujući dolasku svojih Ne'arin trupa, Ramzes je bio u stanju preokrenuti stanje na bojištu protiv Hetita. Ramzes II je kasnije koristio hetitske unutrašnje probleme u 8. i 9. godini vladavine i ponovno pokrenuo pohod protiv njihovih sirijskih posjeda, osvojvivši Kadesh i dijelove južne Sirije, te je napredovao na sjever do Tunipa gdje nijedan egipatski vojnik nije bio viđen 120 godina. Na kraju je prihvatio da pohodi protiv Hetita predstavljaju nepodnošljiv teret za egipatsku državnu blagajnu i vojsku. U 21. godini vladavine, Ramzes je potpisao prvi poznati mirovni ugovor s Urhi-Teshubovim nasljednikom, Hattusilijem III te su se tako značajno poboljšali egipatsko-hetitski odnosi. Ramzes II se čak oženio za dvije hetitske princeze, prvu iza svog drugog Sed Festivala. Još u doba Josephusa se počelo vjerovati kako je Mojsije živio u doba vladavine Ramzesa II (iako se spominjalo i doba Osamnaeste dinastije).

## Merneptah
Ova je dinastijal oslabila kada je došlo do unutrašnjih sukoba za prijestolje između nasljednika Merneptaha. Amenmesse je, po svemu sudeći, uzurpirao prijestolje od Merneptahovog sina i nasljednika Setija II, ali je Egiptom vladao samo 4 godine. Nakon njegove smrti Seti se vratio na vlast i uništio većinu Amenmesseovih spomenika. Setija je na dvoru služio Kanclarr Bay, ispočetka samo 'kraljevski pisar' ali ubrzo nakon toga jedan od najmoćnijih ljudi u Egiptu koji je stekao povlasticu bez presedana - vlastiti grob u Dolini kraljeva (KV17). I Bay i Setijeva glavna supruga Twosret su došli na loš glas u drevnoj egipatskoj predaji . Nakon Siptahove smrti je Twosret vladala Egiptom još dvije godine, ali se pokazala nesposobnom oduprijeti se zavjerama i intrigama na kraljevskom dvoru. Najvjerojatnije ju je svrgnuo ustanak Setnakhtea, osnivača Dvadesete dinastije.

## Kronologija Devetnaeste dinastije

ImageSize = width:800 height:auto barincrement:12
PlotArea = top:10 bottom:30 right:130 left:20
AlignBars = justify

DateFormat = yyyy
Period = from:-1300 till:-1180
TimeAxis = orientation:horizontal
ScaleMajor = unit:year increment:10 start:-1292
ScaleMinor = unit:year increment:1 start:-1292

Colors =
  id:canvas      value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1292 till: -1290 color:PA text:"Ramzes I"
  from: -1290 till: -1279 color:PA text:"Seti I"
  from: -1279 till: -1213 color:PA text:"Ramzes Veliki"
  from: -1213 till: -1203 color:PA text:"Merneptah"
  from: -1203 till: -1199 color:PA text:"Amenmesse"
  from: -1203 till: -1197 color:PA text:"Seti II"
  from: -1197 till: -1191 color:PA text:"Siptah"
  from: -1191 till: -1190 color:PA text:"Twosret"
  barset:skip


## Povezano
* Porodično stablo Devetnaeste dinastije Egipta

## Reference